

**En liten stemningsrapport fra desemberdager med Bjørnene.**

****

**På Bjørnene lager vi desemberstemning sammen – når vi trekker vår hjertekalender (i vinduet), klipper nisseskjegg og leser i vår fortsettelsesbok «24 dager til jul». Vi lager selvfølgelig julehemmeligheter som barna kan få dele med dere hjemme til jul. Bare Rampenissen ikke finner på for mye tull på avdelingen.**

**Ellers har vi vært på tur i nærmiljøet og fått en tur rundt juletreet på Hillevåg torg**



**Vi fikk også besøk av Lucia, våre flotte 5 åringer som sang og laget god lysstemning en skikkelig kald 13 des. Nissefest og besøk av våre egne sjefsnisser med gaver fra ønskelisten vår var en stor overraskelse.**

**I dag har vi avsluttet uken med Kirkevandring i Bekkefaret kirke. Her møtte vi en konge og engelen Gabriel som tok oss med på en vandring gjennom den kristne julefeiringen. I år ble den gjennomført utenfor kirken og med mindre effekter for å følge alle smittetiltak**.

**Da ønsker vi dere en herlig helg sammen.**